उन्होंने कहा, ‘जो लोग इससे जुड़े हैं, उनके लिए ये काफी रोमांचक है लेकिन मैं एक और फॉरमैट नहीं खेल सकता।’ कोहली ने कहा, ‘मैं किसी भी नए फॉरमैट के लिए प्रयोग का जरिया नहीं बनना चाहता । मैं विश्व एकादश का हिस्सा नहीं बनना चाहता जो 100 बॉल का फॉरमैट लॉन्च करेगा।’ उन्होंने कहा, ‘मुझे आईपीएल खेलना पसंद है। मैं बिग बैश लीग भी देखता हूं क्योंकि आपके भीतर इससे प्रतिस्पर्धी भावना बढ़ती है। मुझे लीग से गुरेज नहीं लेकिन प्रयोग गंवारा नहीं है।’